אריאלה בן-אברהם

אריאלה בן אברהם (נולדה ב-6 באוקטובר 1970) היא תת-אלוף (מיל') בצה"ל, שכיהנה כצנזורית הצבאית הראשית. קודם לכן שירתה כסגנית דובר צה"ל.

ביוגרפיה
בן אברהם נולדה בצרפת ועלתה לישראל בגיל 4.

את שירותה הצבאי החלה במערך הדוברות של חיל הים. בהמשך, שימשה קצינת ת"ש וח"ן של חיל הים וכיהנה כראש מדור יחסי ציבור ותקשורת של החיל. בפברואר 2003 מונתה לראש ענף תקשורת בחטיבת דובר צה"ל והועלתה לדרגת סגן-אלוף. היא מילאה תפקיד זה במהלך ההתנתקות ומלחמת לבנון השנייה תחת דוברות צה"ל רות ירון ומירי רגב. ביולי 2007 מונתה לראש ענף הסברה בפיקוד העורף, ושימשה בתפקיד במהלך מבצע עופרת יצוקה. במהלך שירותה בתפקיד העלה פיקוד העורף אתר אינטרנט ייעודי במספר שפות. ביולי 2011 מונתה לראש מחלקת תקשורת בחטיבת דובר צה"ל וקודמה לדרגת אלוף-משנה. החל מ-2014 כיהנה בנוסף גם כסגנית דובר צה"ל. באוגוסט 2015 מונתה לצנזורית הצבאית הראשית. במאי 2016 העניק לה הרמטכ"ל גדי איזנקוט דרגה אישית של תת-אלוף.

בינואר 2020 פורסם כי ביקשה להקדים את פרישתה. בפברואר 2020 פרשה. נכון ל-2021, בן-אברהם היא מנהלת התקשורת של חברת NSO.

השכלה 
בן אברהם בעלת תואר ראשון מאוניברסיטת בר-אילן ותואר שני מאוניברסיטת חיפה והמכללה לביטחון לאומי. היא בוגרת תוכנית המנהיגות של קרן וקסנר.

חיים אישיים 
היא מתגוררת בהרצליה ואם לשלושה.

קישורים חיצוניים

הערות שוליים

דוברות ישראליות
דוברים ישראלים
חיילי דובר צה"ל
חיילות דובר צה"ל
חיילי פיקוד העורף
חיילות פיקוד העורף
בוגרות אוניברסיטת בר-אילן
בוגרי אוניברסיטת בר-אילן
צנזורים צבאיים ראשיים
קצינות צה"ל בדרגת תת-אלוף
תתי-אלופים בצה"ל
בוגרות המכללה לביטחון לאומי
בוגרי המכללה לביטחון לאומי
ישראליות ילידות צרפת
ישראלים ילידי צרפת
קציני צה"ל בוגרי תוכנית המנהיגות הבכירה של קרן וקסנר
קצינות צה"ל בוגרות תוכנית המנהיגות הבכירה של קרן וקסנר
חיילי צה"ל במלחמת לבנון השנייה
הרצליה: אישים
חיילות חיל הים הישראלי
חיילי חיל הים הישראלי
עולות בשנות ה-1970
עולים בשנות ה-1970
ישראליות שנולדו ב-1970
ישראלים שנולדו ב-1970